**MEGHÍVÓ**

Zárórendezvény Ludányhalásziban

Véget ért a Ludányhalászi Öreg-tó természetvédelmi rehabilitációja

Az évekig tartó, egyre gyorsuló ütemű állapotromlás miatt sürgős beavatkozásra volt szükség Ludányhalásziban az Öreg-tó megmentéséhez. A tó állapotának leromlását a folyóvízi hordalékkal való feltöltődés, a tápanyag-feldúsulás okozta eutrofizáció, a részleges kiszáradás, a rendezetlen hasznosításból eredő biológiai hatások (parti vegetáció károsítása, hulladéklerakás és egyéb szennyezések) és a biológiai inváziók okozták. A Bükki Nemzeti Park Igazgatóság beruházása során több, a tó eredeti állapotát visszaállító, a vízminőséget is javító munkát végeztek el. A beruházás teljes költsége meghaladta a 100 millió Ft-ot.

Az elvégzett beruházás részleteit és a várható eredményeket projektzáró rendezvényen kívánjuk ismertetni.

Időpont: 2015. április 21. kedd 10.00 óra

Helyszín: Ludányhalászi Közös Önkormányzati Hivatal 3188. Ludányhalászi, Rákóczi u. 69.

A rendezvényre tisztelettel meghívom:

Rónai Kálmánné

igazgató

Bükki Nemzeti Park Igazgatóság